Document ID: 32005R1744

KOMISIJOS REGLAMENTAS (EB) Nr. 1744/2005
2005 m. spalio 24 d.
iš dalies keičiantis Reglamentą (EB) Nr. 1168/2005 dėl nuolatinio konkurso perparduoti Bendrijos rinkoje Austrijos intervencinės agentūros saugomus kukurūzus paskelbimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Komisijos reglamentu (EB) Nr. 1168/2005 (2) buvo paskelbtas nuolatinis konkursas perparduoti Bendrijos rinkoje Austrijos intervencinės agentūros saugomus kukurūzus. Minėto konkurso pasiūlymų pateikimo terminas baigiasi 2005 m. spalio 26 d., tačiau remiantis minėtu reglamentu nustatytas kiekis nebuvo iki galo išnaudotas.
(2)
Kad gyvulininkystės ūkiams ir pašarų gamybos įmonėms būtų užtikrintas grūdų tiekimas konkurencingomis kainomis visu 2005-2006 prekybos metų laikotarpiu, reikėtų į grūdų rinką toliau tiekti Austrijos intervencinės agentūros saugomus kukurūzus.
(3)
Todėl reikėtų iš dalies pakeisti Reglamentą (EB) Nr. 1168/2005.
(4)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1168/2005 4 straipsnio 1 dalies trečioje pastraipoje data „2005 m. spalio 26 d.“ pakeičiama „2006 m. birželio 28 d.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. spalio 24 d.

Labels: 3
17
18